kardosdrur/scandi-wiki huggingface dataset:
Højhastighedsbane i Norge

Højhastighedsbaner i Norge omfatter på nuværende tidspunkt kun Gardermobanen, der inkluderer Flytoget til Gardermoen Lufthavn. Desuden er et lille stykke af Vestfoldbanen (17 km) klar til højhastighedstog, men for at gøre det muligt at køre med sådanne tog er det nødvendigt at udbygge en længere strækning på denne bane, hvilket der også er planer om.

Der er desuden plan om at opføre Follobanen som højhastighedsstrækning samt opgradere et stykke af Dovrebanen til højhastighedstog.

Jernbanestrækninger i Norge
El. 15

El. 15 er betegnelsen for et lokomotiv, der er fremstillet i seks eksemplarer, oprindeligt til brug i Norge. Det er den kraftigste lokomotivtype, der nogensinde har kørt i Norge, og den blev brugt på den meget skrappe stigning ved Halden samt til malmtogene ved Narvik.

El. 15 blev produceret af ASEA og Thunes Mekaniske Verksted og leveret i 1967. Det første af de seks eksemplarer blev leveret i 1967, og NSB brugte dem, indtil de i 1995-96 solgte dem til MTAS, der i 2004 solgte dem videre til det svenske selskab Hector Rail AB, der omdøbte dem til BR 161.

Ellokomotiver
Cottbus (bezirk)

Bezirket Cottbus blev oprettet i 1952 efter opløsningen af delstaterne i DDR som en af i alt 14 bezirke. Den sydlige del af delstaten Brandenburg og en del af delstaten Sachsen-Anhalt med kredsene Jessen, Herzberg og Bad Liebenwerda blev indlemmet i bezirken Cottbus.

Referencer 

DDR
Brandenburgs historie
Sachsen-Anhalts historie
Speziallager Nr. 1 Mühlberg

Speziallager Nr. 1 Mühlberg var en af de ti speciallejre NKVD oprettede i den sovjetiske besættelseszone i Tyskland. Lejren lå cirka 4 km nordøst for byen Mühlberg ved Elben ved området omkring bydelen Neuburxdorf. Tidligere var der flere tusinde mennesker interneret i krigsfangelejren Stalag IV B.

Eksterne henvisninger 
 www.lager-muehlberg.org

Krigsfangelejre
Bygninger, konstruktioner og anlæg i Tyskland
Bezirk

Bezirk betyder "distrikt" på tysk, og er/var bl.a. benævnelsen på den administrative inddeling i DDR. Østtysklands distrikter blev oprettet i 1952, til erstatning af de delstater, som blev oprettet af de Allierede som led i reorganiseringen af Tyskland efter 2. Verdenskrig. Som led i den tyske genforening i 1990 blev de østtyske distrikter nedlagt, og i stedet genindførtes de af DDR i 1952 nedlagte delstater, som indtrådte i Forbundsrepublikken Tyskland som delstater, dog blev Østberlin og Vestberlin genforenet, og indgår i Forbundsrepublikken som en samlet delstat.

Begrebet 'Bezirk' bliver i dag anvendt i Østrig samt områder i Schweiz, og i tyske byer.

Bezirke i Tyskland 

I Tyskland er dannelsen af administrative og politiske bybezirke reguleret i "Gemeindeordnungen der Länder". Større byer er ofte forpligtet til oprettelsen af bybezirke. Den formelle oprettelse i kommuner sikres gennem vedtagelse i byrådet og er forankret i kommunalvedtægten. De enkelte navne for bezirke varierer ofte afhængig af byen. For eksempel hedder den administrative enhed i Hamburg og Berlin simpelthen "bezirke"; mens de i Østberlin under DDR-tiden blev kaldt "Stadtbezirke", fordi navnet bezirk blev benyttet som betegnelse af administrative enheder på  länderniveau. I Hessen og Rheinland-Pfalz benyttes betegnelsen "Ortsbezirk" da både byer og kommune kan oprette bezirke.

Bezirke i Østtyskland 

Der var 14 "Bezirke" i Østtyskland, eftersom hovedstaden Øst-Berlin ikke formelt set var et distrikt. Listen over distrikter ser således ud på denne måde:

 Bezirk Dresden
 Bezirk Karl-Marx-Stadt
 Bezirk Leipzig
 Bezirk Gera
 Bezirk Erfurt
 Bezirk Suhl
 Bezirk Halle
 Bezirk Magdeburg
 Bezirk Cottbus
 Bezirk Potsdam
 Bezirk Frankfurt (Oder)
 Bezirk Neubrandenburg
 Bezirk Schwerin
 Bezirk Rostock

Se også
 Regierungsbezirk

Tysklands subnationale enheder
Distrikter
Landkreis Liebenwerda

Landkreis Liebenwerda var en landkreis i det nuværende Brandenburg, som eksisterede fra 1816 til opløsningen af delstaterne i DDR i 1952. Byen Liebenwerda var centrum for forvaltningen. Kredsen udgjordes af det sachsiske Amt Liebenwerda samt dele af amterne Hayn (Großenhain) og Mühlberg. Efter 1952 kom størstedelen af kredsen til at indgå i Kreis Bad Liebenwerda.

Eksterne henvisninger 

Brandenburg
Tidligere subnationale enheder
Welzow

Welzow er en by i den tyske delstat Brandenburg i landkreis Spree-Neiße i Niederlausitz. I byens storhedstid boede der cirka 7.500 personer, men byen har i dag kun 4.100 indbyggere.
Jänschwalde

Jänschwalde (lågsorbiskt: Janšojce) er en kommune i den tyske delstat Brandenburg i landkreis Spree-Neiße.
Mühlberg Elbebrücke

Elbebrücke Mühlberg er en 690 meter lang vejbro, som går over Elben ved Mühlberg. 

Broen blev indviet i december 2008 efter projektet påbegyndtes i marts 2006. 

Broen måler 690,5 meter og krydser grænsen mellem delstaterne Brandenburg og Sachsen.

Broer i Tyskland
Bjælkebroer
Brandenburg
Niederlausitz

Die Niederlausitz (Nedresorbisk  Dolna Łužyca; Øvresorbisk Hornja Łužica; Polsk Dolne Łużyce) er en region i den sydlige del af delstaten Brandenburg i Tyskland og det vestlige Polen. Regionens centrum er byen Cottbus. Regionen grænser i syd mod Oberlausitz. I begge Lausitzer er det vestslaviske folk sorberne hjemmehørende.

Brandenburgs geografi
Regioner
Marienstern Kloster

Marienstern Kloster (tidligere også kendt som Kloster Güldenstern) var et nonnekloster i Cistercienserordenen beliggende i Mühlberg ved Elben i den tyske delstat Brandenburg. Siden 2000 har en mindre gruppe Claretianske missionsbrødre boet i det tidligere klosterlokaliteter.

Klostre i Tyskland
Niederlausitzer Eisenbahn

Niederlausitzer Eisenbahn (NLE) er en 113 km lang enkeltsporet jernbane, som løber fra jernbaneknudepunktet i Falkenberg ved Elster i det sydøstlige Brandenburg gennem Niederlausitz-området til Beeskow. Der møder den strækningen Königs Wusterhausen-Grunow, som fører videre til Frankfurt (Oder). Den krydser landkreisene Elbe-Elster, Dahme-Spreewald og Oder-Spree.

Jernbanestrækninger i Tyskland
Brandenburg
Karin-Lis Svarre

Karin-Lis Svarre f. Graverholt (5. december 1946 i Vordingborg – 24. juni 2009) var en dansk journalist, der i mange år var udenrigsmedarbejder på TV-Avisen og senere fik en international toppost som informationsdirektør for FAO, FN's fødevareorganisation.

Karin-Lis Svarre blev født i Vordingborg og blev student fra Vordingborg Gymnasium i 1965. Efter nogle år med studier i samfundsfag fandt hun ud af, at hun ville være journalist, og hun begyndte som elev på Sjællands Tidende i 1969. Senere fulgte blandt andet ansættelse på Kristeligt Dagblad og Politiken, inden hun i 1977 blev ansat på TV-Avisen. Her var hun blandt andet studievært, og hun beskæftigede sig især med udenrigspolitik. 

I 1986 flyttede hun til Bangkok og var i nogle år freelancejournalist for blandt andet DR. Hun fik her også projektopgaver for FN, og nogle år senere blev hun informationschef for Dansk Flygtningehjælp (1991-93), hvilket blev første skridt i en ny retning for Svarre. Efter dette fik hun ansvaret for opbygningen af et efteruddannelsessystem for journalister i det sydlige Afrika, og derfra blev hun i 1996 hentet til posten som informationsdirektør for FAO. I 1999 skiftede hun igen job, denne gang til informationsdirektør for Institute for Democracy and Electoral Assistance, der har hovedkvarter i Stockholm.

Karin-Lis Svarre var gift to gange: 1971-80 med journalist Erik Svarre, med hvem hun fik en søn, Peter Svarre, samt 1984-86 med diplomaten Stig Andersen, som døde i 1986.

Bibliografi 
Karin-Lis Svarre har skrevet nogle bøger om udenrigspolitiske emner samt en kogebog.
 Den amerikanske kogebog (1984, s.m. Stig Andersen)
 Thailand (1992)
 Mozambique (1996)

Noter

Eksterne henvisninger 
 
Biografi i Dansk Kvindebiografisk Leksikon

Journalister fra Danmark
Personer fra Vordingborg
Danskere i 1900-tallet
Personer i Dansk Kvindebiografisk Leksikon
Personer i Kraks Blå Bog (afdøde)
Kogebogsforfattere fra Danmark
Faglitterære forfattere fra Danmark
Ansatte i DR
Journalister ved Politiken
Dansksprogede forfattere fra Danmark
Regierungsbezirk Merseburg

Regierungsbezirk Merseburg var et af tre regierungsbezirke (sammen med Magdeburg og Erfurt), som opstod ved oprettelsen af Provinsen Sachsen i 1815 i staten Preussen. I løbet af sin levetid blev bezirkets grænser ændret flere gange, og det blev nedlagt i forbindelse med opløsningen af provinsen og den derpåfølgende sammenlægning med delstaten Anhalt til Sachsen-Anhalt i 1945/46.

Forvaltning  
Stadtkreise:
Stadtkreis Eisleben (1908-1950)
Stadtkreis Halle (Saale)
Stadtkreis Merseburg (1921-1950)
Stadtkreis Naumburg a. d. Saale (1914-1950)
Stadtkreis Weißenfels (1899-1950)
Stadtkreis Wittenberg (Lutherstadt)
Stadtkreis Zeitz (1901-1950)

Landkreise:
Landkreis Bitterfeld
Landkreis Delitzsch 
Landkreis Eckartsberga 
Landkreis Liebenwerda 
Mansfelder Gebirgskreis 
Mansfelder Seekreis 
Landkreis Merseburg 
Landkreis Naumburg
Landkreis Querfurt 
Saalkreis
Landkreis Sangerhausen
Landkreis Schweinitz 
Landkreis Torgau
Landkreis Weißenfels
Landkreis Wittenberg
Landkreis Zeitz

Regierungsbezirke i Tyskland
Sachsen-Anhalts historie
Merseburg
CargoNet

CargoNet er et norsk jernbaneselskab, der blev etableret i 2002 på basis af NSB's godsafdeling.

CargoNet transporterer først og fremmest containergods og har linjer i Norge, Sverige, Danmark, Tyskland og Schweiz.

Jernbaneselskaber i Norge
Ed Station

Ed Station er en svensk jernbanestation, der ligger på Norge/Vänernbanen som den sidste station inden grænsen til Norge. Stationen ligger i byen Ed.

Jernbanestationer i Sverige
Ed (by)

Ed er en by i Västra Götalands län i Sverige med 2.942 indbyggere (2005). Byen ligger mellem søerne Store Le og Lille Le i den nordvestlige del af Dalsland, nær grænsen til Norge. Med den omkringliggende natur og mange muligheder for friluftsliv har byen været turistmål siden begyndelsen af det 20. århundrede. 

I byen ligger Ed Station, en station på Norge/Vänernbanen.

Referencer 

Byer i Dals-Eds kommun
Danske mesterskaber i atletik 1903

Danske mesterskaber i atletik 1903 var det tiende Danske mesterskaber i atletik. Mesterskabet var åben for udlandske deltager.

{| class="wikitable" 
! width="110px"|Disciplin 
! width="210px"|Guld
! width="210px"|Sølv
! width="210px"|Bronze
|-
|100 meter  
|Harald Grønfeldt 
Freja København 
10.8 
|Axel Johannes Petersen 
Freja København 
? 
|C. Holmboe 
 Malmö 
? 
|-
|¼ mile 
|Harald Grønfeldt 
Freja København 
54.6 
|August Christian Børner 
Aarhus 1900 
56.6 
|Axel Johannes Petersen 
Freja København 
?? 
|-
|½ mile 
|Harald Grønfeldt 
Freja København 
2:12.2 
|August Christian Børner 
Aarhus 1900 
?? 
|Peter Hansen 
Odense GF 
?
|- 
|1 mile 
|Harald Grønfeldt 
Freja København 
5:05.5 
|August Christian Børner 
Aarhus 1900 
+2m 
|Chr. P. Hansen 
Københavns FF 
?
|-
|1 dansk mil 
|Julius Jørgensen 
AIK 95
25:48.9 
|Christian Christensen 
IF Sparta 
26:19.0 
|O. Larsen 
IF Sparta 
26:29.?
|- 
|120 yards hæk 
|C. Malmgreen 
 Malmö 
18.2 
|Kalinsky 
 Prag, Bøhmen 
?? 
||Knut K. Stamsø  
 IFK Malmö 
?
|- 
|Højdespring 
|Halfdan Bjølgerud 
 IF Ørnulf 
1,72 
|Carl Holmberg  
 IFK Malmö 
1,67 
|Kalinsky 
 Prag, Bøhmen
?
|- 
|Stangspring 
|Robert Madsen 
Odense GF 
3,13 
|Rasmus Madsen 
Slagelse MK 
3,08 
|J. Bohm 
 Malmö 
3,03 
|-
|Længdespring 
|Aage Petersen 
Freja Odense 
6,00 
|Erik Frick 
 Malmö 
5,95 
|Fritz Bøchen Vikke 
Idrætsforeningen Urania 
5,81 
|-
|Kuglestød 
|Charles Winckler 
Handelsstandens AK 
10,20 
|Carl Jensen 
Odense GF 
9,95 
|Jørgen From 
Odense GF 
9,73
|- 
|Diskoskast 
|Jørgen From 
Odense GF 
28,47 
|Moritz Rasmussen 
Københavns FF 
26,91 
|Oskar Nielsen 
Frederikssund 
26,70
|- 
|Hammerkast
|Carl Jensen 
Odense GF 
32,78 
|Moritz Rasmussen 
Københavns FF 
29,57 
|Jørgen From 
Odense GF 
28,55
|- 
|Spydkast 
|G. Malmgreen 
Malmö 
38,20 
|Carl Jensen 
Odense GF 
35,91 
|J. Sørensen 
Horsens 
34,99
|-
|Femkamp 
|William Palme 
Københavns FF 
|?
|? 
|-
|Tikamp
|Harald Grønfeldt 
Freja København 4350.00 
|? 
|?
|-
|15km cross 
|Carl Jørgensen 
AIK 95 
1:00,33
|?
|? 
|-
|}

Kilde: DAF i tal

Fodnote: 

1903
Sport i 1903
Sherifstjerne (mobning)

Sherifstjerne er en typisk form for mobning, der simpelt går ud på at nive og dreje i offerets brystvorter.

I Danmark blev sherifstjernen udbredt efter en reklame fra Sonofon hvor Polle fra Snave fik sherifstjerner. Fænomenet bredte sig i skolerne og en 12-årig pige fra Horsens blev alvorligt syg som følge af denne "spøg" og hun blev indlagt med brystbetændelse på Horsens Sygehus.

Administrerende direktør i Sonofon, Ulrik Bülow, udtalte om sagen:

Radio- og tv-nævnet forlangte scenen fjernet fra reklamen og med den begrundelse, at den ville tilskynde til voldshandlinger og gav det indtyk at mobning var ok.

Referencer

Eksterne henvisninger 
http://www.skovboskolen.dk/kontakt/kon-0501.htm 
http://www.kristeligt-dagblad.dk/artikel/215025:Debat--Sindelagskontrol-af-danskernes-humor
http://www.ekkofilm.dk/temaer.asp?nid=24&table=temaer&id=77

Mobning
Oskar Dirlewanger

Oskar Dirlewanger (født 26. september 1895 i Würzburg, død 5. juni 1945 i Altshausen) var en tysk officer i SS. Under 2. verdenskrig befalede han over den efter ham selv opkaldte SS-Sturmbrigade Dirlewanger, der er berygtet for sine mange krigsforbrydelser

Nazister fra Tyskland
Personer fra Würzburg
Adolf Borchers

Adolf Borchers (10. februar 1913 – 9. februar 1996) var en tysker, der gjorde tjeneste under 2. verdenskrig i Luftwaffe med kampfly og modtog blandt andet Jernkorsets Ridderkors. 

Han var født i Wendhausen nær Lüneburg. Han meldte sig ind i Legion Condor i slutningen af 1938 og blev underofficer i den spanske borgerkrig.

Efter anden verdenskrig startede han og hans kone, Christl Cranz, en skiskole som de drev til hun døde i 1987.

Militærfolk fra Tyskland
Tysklands militære personel i 2. verdenskrig
Piloter i Luftwaffe
Modtagere af Jernkorset
Gustav-Adolf von Zangen

Gustav-Adolf von Zangen (7. november 1892 i Darmstadt – 1. maj 1964 i Hanau) var en tysk general og øverstbefalende for den 15. tyske armé i Holland i 1944 under 2. verdenskrig.

Han var veteran fra 1. verdenskrig og havde fået jernkorset for sin indsats. Han blev tildelt rang af løjtnant.

Før han fik kommandoen over den 15. armé, havde han kommandoen over den 17. infanteridivision i Sovjetunionen, et korps i Frankrig i 1943 og i en kort periode en hærafdeling i Italien.

I 1944 fik han Jernkorsets Ridderkors med egeløv for sin indsats i 2. verdenskrig.

Generaler fra Tyskland
Tysklands militære personel i 1. verdenskrig
Tysklands militære personel i 2. verdenskrig
Modtagere af Jernkorset
Personer fra Darmstadt
Skibsmekaniker

En skibsmekaniker er en type mekaniker, der beskæftiger sig med vedligeholdelse og reperation af motorer og øvrige tekniske anlæg på skibe, bl.a. skfter skibsmekanikeren filtre og lejer, således at skibet hele tiden sejler optimalt.

Skibsmekanikeren kan dog også arbejde i land, f.eks. på skibsværfter eller værksteder, der reparerer skibsmotorer.

Uddannelsen foregår på en søfartsskole og kombineres med en række smederelaterede fag på en teknisk skole. I uddannelsesperioden indgår praktik til søs. 

En uddannet skibsmekaniker kan i et vist omfang sidestilles med em faglært skibsassistent. Under praktikperioden på et søgående skib har eleven rang af lærling og er ikke en del af besætningen. Som færdiguddannet er skibsmekanikeren imidlertid en vigtig del af besætningen på niveau med skibsassistenterne.

Kilder og eksterne henvisninger 
 Om uddannelsen på Uddannelsesguiden.dk

Stillinger til søs
Erhvervsuddannelser i Danmark
Jus practicandi

Jus practicandi, (lat.), i daglig tale bare jus, betyder ret til at praktisere, og betegner en persons tilladelse til at bestride et embede eller virke i en profession. Det implicerer dels en  autorisationsordning, dels en mulighed for at autorisationen kan fratages, enten administrativt eller ved dom. Begrebet bruges oftest, hvor autorisationen er adskilt fra den. Eksempler på embeder, der i Danmark kræver autorisation, er læge og tandlæge. Hertil kommer farmaceut, sygeplejerske, folkekirkepræst, dyrlæge og advokat.

Se også 
 Autorisationsloven
 Jura

Referencer 
Uddannelse

Juridiske begreber
Sovende spion

Sovende Spion (en. Sleeper) eller ”Sovende Agent”, er en spion, som kan være anbragt i en fremmed nation eller organisation af en efterretningstjeneste, med det formål at spionen blive aktiveret i fremtiden hvilket kan have en tidshorisont på flere år.

De sovende spioner agerer i den virkelige verden og er meget brugt i fiktion elle eller spion- og science fiction romaner.

Eksempler fra virkeligheden 

 Otto Kuehn og familie blev indsat af tyske Abwehr i Hawaii, før Anden Verdenskrig, for at arbejde for den japanske efterretningstjeneste, i perioden før angrebet på Pearl Habor.

 Kim Philby blev rekrutteret af Sovjetunionen, medens han frekventerede universitetet før Anden Verdenskrig. Han var sovende agent i nogle år, før han begyndte at arbejde for den britiske regering.

Bemærkninger 
Ved hvervning af sovende spioner, sker det ofte ved afpresning, hvor forskellige efterretningstjenester anvender kvinder og mænd i et begreb kaldet honeytraps, det vil sige at disse personen indynder sig hos en målgruppe, som kan bestå af politikere, embedsmænd etc., og med lidt held bliver i stand til at forføre den enkelte person og med nødvendig dokumentation har en klemme på aktuelle målemne.

Sovende spion/agent 
En sovende spion er en person, der forventes at have stor indflydelse om flere år.
Man hverver personer, der har den politiske mulighed om flere år. Man nurser agenter i flere år, og pludselig smækker fælden, uden at agenten ved det. Man har noget på agenten.

 The Enemy Within: A History of Espionage af Terry Crowdy, 

Spionage
Efterretningstjenester
Studieophold på Apotek

Studieophold på Apotek er navnet på den studieenhed i farmaceutuddannelsen, der giver ret til at arbejde på apotek. Når studieenheden er gennemført opnås jus practicandi.
Studieopholdet foregår på apoteker over hele Danmark samt på Færøerne og Grønland, som er godkendt som uddannelsesapotek af Det Farmaceutiske Fakultet. Studieopholdet er af et halvt års varighed, svarende til 30 ECTS-point.

Farmakologi
Umami

Umami er – sammen med surt, sødt, salt og bittert – en af de fem grundsmage, som menneskets smagssans kan registrere.

Ordet kommer fra japansk, og både betegnelsen og begrebet er relativt nyt i madlitteraturen.

Umami betyder velsmag på japansk. Begrebet umami blev første gang beskrevet i 1908 af den japanske forsker Kikunae Ikeda om en tangsuppes smag.

Opfattelsen af umamismagen skyldes, at smagsløgene registrerer carboxylatanionen fra glutaminsyre, en naturligt forekommende aminosyre i kød, ost, supper og andre proteinholdige fødevarer.

Salte af glutaminsyrer hydrolyserer nemt og giver samme smag, hvorfor de ofte benyttes som smagsforstærkere. Det mest kendte af disse salte er mononatriumglutamat, også kendt som det tredje krydderi.

Blandt fødevarer indeholder bl.a. tomater (især soltørrede), sildefisk, soyasauce, svampe, tang og flere andre umamismagen.

Smag
Kallimachos

Kallimachos (græsk: Καλλίμαχος; ca. 310-240 f.Kr.) var en græsk digter, kritiker og bibliotekar fra Kyrene. Han virkede ved Biblioteket i Alexandria, hvor han havde ansvaret for at udfærdige kataloget (pinatekes) over alle bøger i det enorme bibliotek (kataloget alene fyldte 120 bind). Dermed lagde han grundlaget for senere studier af den græske litteraturs historie.

Antikke græske digtere

Bibliografer
Søløven-klassen

Søløven-klassen var, ligesom de lidt yngre Willemoes-klassen, hurtiggående torpedobåde brugt af Søværnet. Den grundlæggende taktik bestod i al sin enkelthed i at gemme sig indtil fjenden var tæt på for derefter at affyre sine torpedoer og stikke af med høj fart.

Bådene var bygget uden spanter og efter glidebådsprincippet, hvilket bevirkede, at skibene planede på havoverfladen i stedet for at skære sig igennem vandet. Denne teknik gjorde skibene utroligt hurtige og gav dem hastigheder på op imod 54 knob (100 km/t). Søløven og Søridderen blev bygget i Storbritannien, mens de resterende skibe blev bygget på licens på Orlogsværftet i København.

P512 Søbjørnen kan besøges på Aalborg Søfarts- og Marinemuseum.

Referencer, kilder og eksterne links 

 Flådens historie: Søløven-klassen 
 Aalborg Søfarts- og Marinemuseum 

Torpedobåde fra Danmark
Banevolden Station

Banevolden Station er et dansk tidligere trinbræt mellem Malling Station og Assedrup Station. Banevolden Station var et stoppested på Odderbanen beliggende i den sydlige udkant af Malling. Trinbrættet blev etableret i 1966, og det blev nedlagt i januar 2006 som følge af ønsket om at sætte hastigheden op kombineret med det lave passagertal på trinbrættet.

Noter

Eksterne henvisninger 
Odderbanen

Stationer på Odderbanen
Stationer i Aarhus Kommune
Nedlagte jernbanestationer i Danmark
Theisseil

Theisseil er en kommune i Landkreis Neustadt an der Waldnaab i Regierungsbezirk Oberpfalz i den tyske delstat Bayern. Den er en del af Verwaltungsgemeinschaft Neustadt a.d.Waldnaab.

Geografi 
Theisseil ligger i Naturpark Nördlicher Oberpfälzer Wald
Region Oberpfalz-Nord.
Ud over Theisseil ligger i kommunen landsbyerne Edeldorf, Letzau, Roschau og Wilchenreuth.

Historie 
Theisseil hørte under hertugdømmet Neuburg-Sulzbach, og kom i 1777 under Bayern. Roschau, der nu er en del af kommunen var en del af grevskabet Störnstein (Sternstein) og kom først i 1806 under Bayern. I 1818 dannedes kommunerne Edeldorf, Letzau og Roschau, der i 1972 blev lagt sammen til Theisseil.

Eksterne henvisninger
Naturpark Nördlicher Oberpfälzer Wald

Naturpark Nördlicher Oberpfälzer Wald i Oberpfalz i den nordøstlige del af i den tyske delstat Bayern er 1.380 km² stor , og omfatter hele Landkreis Neustadt an der Waldnaab, de sydlige dele af Landkreis Tirschenreuth og byen Weiden in der Oberpfalz. Sammen med Naturparkerne Fichtelgebirge, Steinwald og Naturpark Oberpfälzer Wald udgør Naturpark Nördlicher Oberpfälzer Wald et stort sammenhængende Naturparkområde langs den tjekkiske grænse.

Eksterne henvisninger 
 Naturpark Nördlicher Oberpfälzer Wald

Literatur 
 Wolfgang Benkhardt: Natürlich. Naturpark Nördlicher Oberpfälzer Wald. Naturführer, Buch & Kunstverlag Oberpfalz, Amberg 2006, 

Naturparker i Bayern
Bayerns geografi
Landkreis Neustadt an der Waldnaab
Landkreis Tirschenreuth
Trabitz

Trabitz er en kommune i Landkreis Neustadt an der Waldnaab i Regierungsbezirk Oberpfalz i den tyske delstat Bayern. Den er en del af Verwaltungsgemeinschaft Pressath.

Geografi 
Trabitz ligger i floddalen til Haidenaab, nordvest for Pressath

Inddeling 
Kommunen består, ud over Trabitz af landsbyerne Hub, Burkhardsreuth, Blankenmühle, Schmierhof, Preißach, Pichlberg, Feilersdorf, Bärnwinkel, Zessau, Weihersberg og Grub, samt bebyggelserne Grünbach, Zainhammer, Fischgrub, Gänsmühle, Kohlbach og Feilershammer.

Nabokommuner 
 Speinshart
 Neustadt am Kulm
 Kastl (bei Kemnath)
 Pressath
 Grafenwöhr
 Eschenbach in der Oberpfalz

Eksterne henvisninger 

 Luftfotos